# data[].attributes.body
Arbel digitala erabiliko dugu ikasegoera honetan hainbatetan. Hasierako fasean, interneteko bilaketak egiteko, aurkezpenak ikusteko...

# data[].attributes.body
Ikasleek maiz chromebook-a erabiliko dute: google calendarra lantzeko, interneten dauden artikuluak irakurtzeko, wikipedian inkesten inguruko informazioa bilatzeko, buru maparen bideoa ikusteko, word dokumentua sortzeko eta infografia egiteko, besteak beste.

# data[].attributes.body
1. saioan Google Calendarra nola erabiltzen den ikasiko dugu

# data[].attributes.body
Euskadi. eus-eko blogeko artikulua: Urtarrileko aldapa eta gero otsaila gainditzeko 5 aukera edo aholku jasotzen ditu. Hori irakurrita arazo bat dagoela detektatzea bilatzen da, hausnartzea.

# data[].attributes.attachment_link.readable_text
Gabonak izan dira eta egun horiek gastu gehigarriak ekarri dituzte: opariak, enpresa-bazkariak, lagunarteko afariak, gutiziak... Orain urtarrila agortzear dago eta otsaila datorkizu, eta bankuko kontuko mugimenduei erreparatuta konturatu zara aurreikusitakoa baino gehiago gastatu duzula. Baliteke Gabonek eta ezohiko gastuek desoreka eragin izana zure ekonomian eta aurrezkien zati batean.

Hori gutxi balitz, urte aldaketarekin batzuetan igo egiten dira hornidura edo zergen prezioak, hala nola elektrizitatea, gasolina edo gasa, etxeko gastu osoa nabarmen handitzen baitute.

Aurreko hileetako gehiegizko gastu kontsumistei aurre egiteko, lagungarri izan dakizkizukeen aukera batzuk azalduko dizkizugu artikulu honetan. Urtarrileko aldapa eta gero otsaila dator, eta hori gainditzea ez da hain zaila izango honako aholku hauek jarraitzen badituzu:

Plangintza egin Egin ezazu zure diru-sarreren araberako aurrekontu bat, erosteko eta aurrezteko duzun ahalmena zehazteko. Horrez gain, kalkulatu gastu arruntak eta sailkatu horiek duten garrantziaren arabera; utzi garrantzi gutxien dutenak diru pixka bat aurrezten duzunerako. Gogoratu diru-kopuru jakin bat gorde behar duzula ezustekoetarako (matxurak, isunak, konponketak...).

Kontuz merkealdiarekin Neguko merkealdiak tentagarriak izan daitezkeen deskontuak dakartza. Baina ez erosi momentuko nahiak bultzatuta, gastatu kontzientziaz. Konparatu prezioak eta promozioak, eta soilik erosi benetan behar duzuna.

Murriztu inurri gastuak Lehentasunak ezartzerakoan, uste baino inurri gastu gehiago egiten dituzula konturatuko zara. Gastu horiek txikiak dira, oharkabean egiten dituzunak, baina egin gabe ere utzi ditzakezunak. Inurri gastutzat hartzen dira honako hauek: kafeak, banku-komisioak, txikleak, streaming plataformetako harpidetzak, litxarreriak, etab. Kontsumo txikiak izan arren, denak batzean ateratzen den diru-kopuru handia izan daiteke. Horregatik, funtsezkoa da gastu horiek murriztea eta ahal den neurrian saihestea.

Egin kontsumo arduratsua Aurreko puntuan ez bezala, gastu finko batzuk beharrezkoak dira, hala nola argia, ura, elektrizitatea edo berokuntza. Gastu horiek ezin dituzu saihestu, baina kontrola ditzakezu. Adibidez, deskonektatu gailu elektrikoak erabiltzen ez dituzunean, erabili kontsumo txikiko bonbillak, erabili termostato programagarriak berogailua zure ordutegietara egokitzeko eta itzali geletako argiak irtetean.

Egin menuen plangintza Beharrezkoa dena bakarrik erosteko, garrantzitsua da asteko menua planifikatzea. Menu hori kontuan hartuta, egin erosketa-zerrenda bat eta bete zorrotz. Bilatu sasoiko eta hurbileko produktuak, freskoagoak eta merkeagoak dira. Era berean, ez erosi gose zarenean, momentuan nahi duzulako eta desiratzen duzulako bakarrik eros baitezakezu. Gogoratu zure oihalezko poltsa edo erosketa-orga eramatea, plastikozko poltsetan gastatu beharrik ez izateko.

Itzulketen politika ezagutu Produktu bat erosi aurretik, informa zaitez zein den komertzioak duen aldaketa- eta itzulketa-politika. Kontuan izan establezimenduak ez daudela behartuta aldaketak edo itzulketak onartzera baldin eta erosi dituzun botek edo alkandorak ez bazaituzte konbentzitzen. Hori bai, saltzaileak aldaketa edo itzulketa onartzeko betebeharra du produktua akastuna denean edo horretarako konpromisoa hartu dutenean. Online erosketa bada, 14 egun natural dituzu erosi duzuna itzuli ahal izateko, azalpenik eman beharrik gabe.

# data[].attributes.attachment_link.title
Urtarrileko aldapa eta gero otsaila gainditzeko 5 aukera

# data[].attributes.attachment_link.description
Urtarrileko aldapa eta gero otsaila gainditzeko 5 aukera

# data[].attributes.body
2018an GARAn argitaratu zen artikulua irakurriko da ere sentsibilizazioan aurrera egiteko. Eguberrietako gehiegizko kontsumoak eragiten duen kutsaduraz hausnartzea da helburua.

# data[].attributes.attachment_link.title
Eguberriak izatea baleko aitzakia al da gehiegizko kontsumoa zuritzeko? - GARA

# data[].attributes.headline
INKESTA: zer da? zertarako balio du? Eredu ezberdinak eta ezaugarriak.

# data[].attributes.subject
INKESTA: zer da? zertarako balio du? Eredu ezberdinak eta ezaugarriak.

# data[].attributes.body
3. saioan INKESTAren testu motaren inguruko jakintzak landuko dira.

# data[].attributes.attachment_link.readable_text
Wikipedia, Entziklopedia askea

Inkesta populazio bateko pertsona edo erakundeei egin beharreko galdera multzoa da, eskuarki aurrez behar bezala egituratua eta era arautu batez, galdera hauek asmatu, egituratu eta burutzeko metodologiarekin batera. Galdera multzo soilari galde sorta deritzo. Inkestak, galde sortaz gainera, beste zeregin eta elementu batzuk ere barne hartzen ditu, hala nola, populazioaren definizioa, lagina osatu eta aukeratzeko metodologia eta erantzunen bilketa eta tratamendua.

Inkestak arruntak dira soziologian, ekonomian, merkatu ikerketan eta osasungintzan, esaterako; helburua alor horietako alderdi jakin bat, zabalagoa edo murritzagoa, aztertzea izan ohi da. Adibidez, euskararen erabilerari buruzko inkestak, irakurketari buruzko inkestak eta elikadurari buruzko inkestak egiten dira. Galderak iritziei edo egitate zehatzei buruz izan daitezke, ikerketaren gaiaren eta helburuaren arabera. Ohikoak dira, halaber, hauteskundeetako emaitzak aurreikustekoak, boto emaileen iritzia eta boto asmoa jasotzeko asmoz.

Errolda inkestak eta laginketa inkestak bereizten dira. Lehenengoetan, helburua populazioko elementu guztiak, pertsonak edo erakundeak, aztertzea da; bigarrenean, ostera, elementu horietako batzuk aukeratzen dira, inferentzia estatistikoa egin ahal izateko.

Galderak egin eta erantzuteko era ezberdinak daude: telefonoz, postaz, internetez edo aurrez aurre (inkestatuaren etxean edo beste leku esanguratsu batean. Metodologia bakoitzak bere abantailak eta desabantailak ditu, eta unean uneko denbora, diru baliabide eta ikerketa motaren arabera aukeratu ohi da bata edo bestea.

# data[].attributes.attachment_link.title
Inkesta - Wikipedia, entziklopedia askea.

# data[].attributes.attachment_link.description
Wikipedia, Entziklopedia askea Inkesta populazio bateko pertsona edo erakundeei egin beharreko galdera multzoa da, eskuarki aurrez behar bezala egituratua eta era arautu batez, galdera hauek asmatu, egituratu eta burutzeko metodologiarekin batera. Galdera multzo soilari galde sorta deritzo.

# data[].attributes.body
4. saioan: YouTube-ko bideo hori ikusiko dugu mapa-kontzeptualak eta buru mapak nola egiten diren ikusteko. Gero ikasleek eurena egin behar baitute informazioa antolatzeko.

# data[].attributes.body
5. saioan: Eguberrietako ospakizunetako ohituren hausnarketetatik aterako ondorioetan jasotako arazo horietako baten inguruko inkesta idatzi

# data[].attributes.body
8. saioan: Genially erabiliz inkestan ateratako datuak jasotzen dituen INFOGRAFIA bat prestatu behar dute ikasleek.